கேள்வி: பங்கஜ் திரிபாதி - தொடக்க வாழ்க்கை என்பது என்ன?
பதில்: திரிபாதி 1975 அல்லது 1976 ஆம் ஆண்டு செப்டம்பர் 5 ஆம் தேதி இந்திய மாநிலமான பீகார் கோபால்கஞ்ச் மாவட்டம் மாவட்டத்திலுள்ள பரௌலியின் பேல்சந்து கிராமத்தில், கன்னியாகுப்ஜ பிராமணக் குடும்பத்தில் பண்டிட் பெனாரஸ் திவாரி மற்றும் ஹேம்வந்தி திவாரி ஆகியோருக்கு நான்கு குழந்தைகளில் இளையவராகப் பிறந்தார். Full Video|date=20 May 2022|url=https://www.youtube.com/watch?v=ozwfKTi461k|access-date=20 May 2022|via=YouTube}} தனது 11 ஆம் வகுப்பு வரை விவசாயியாகவே வாழ்ந்தார். கிராமத்தில், விழாக்காலங்களில் நாடகங்களில் பெண் கதாபாத்திரங்களை ஏற்று நடித்தார். இவரது கூற்றின்படி கிராமத்து மக்களால் வழங்கப்பட்ட பாராட்டும் அங்கீகாரமுமே நடிப்பைத் தனது தொழிலாகத் தேர்ந்தெடுக்கக் காரணமாய் அமைந்தது. பின்னர் இவர் உயர்நிலைப்பள்ளி முடித்த பிறகு பாட்னாவிற்குச் சென்றார். தனது நாடகக்கலையை கற்றுக்கொண்ட இடத்தில் கல்லுாரி அரசியலில் அகில பாரத வித்தியார்த்தி பரிசத் அமைப்பில் உறுப்பினராக செயல் மிக்க நிலையில் இருந்தார். தான் நடிப்புத் தொழிலில் தோல்வியைச் சந்திக்க நேரிடுமோ என்ற பயனத்தில் விடுதித் தொழிலையும் கற்றுக் கொண்டார். பாட்னாவில் 7 ஆண்டுகள் இருந்த பிறகு இவர் புதுதில்லிக்குச் சென்று தேசிய நாடகப் பள்ளியில் சேர்ந்தார். 2004 ஆம் ஆண்டில் பட்டப்படிப்பை முடித்தார்.அங்கிருந்து 2004 இல் பட்டம் பெற்றார்.
கேள்வி: பங்கஜ் திரிபாதி - தொழில் வாழ்க்கை பற்றி தகவல் சொல்.
பதில்: தேசிய நாடகப் பள்ளியில் தனது பட்டப்படிப்பை நிறைவு செய்த பிறகு, திரிபாதி மும்பைக்கு 2004 ஆம் ஆண்டில் வந்தார். அதே ஆண்டில் ''ரன்'' (2004) திரைப்படத்தில் நடித்தார். இருப்பினும், இதன் பிறகு எட்டு ஆண்டுகள் கழித்து 2012 ஆம் ஆண்டில் ''கேங்ஸ் ஆப் வாசிபுர்'' என்ற திரைப்படத்தில் நடித்ததற்குப் பிறகே, பரவலாக அங்கீகரிக்கப்பட்டு புகழடைந்தார். சுல்தான் குரேசி என்ற கறிக்கடைக்காரர் வேடத்திற்காக இவரைத் தேர்வு செய்வதற்கான நேர்காணல் 8 மணி நேர அளவிற்கு நடந்தது. 2008 ஆம் ஆண்டில் இவர் ''பாகுபலி'' தொலைக்காட்சித் தொடருக்காகTவும் ''பவுடர்'' என்ற தொலைக்காட்சித் தொடரிலும் சோனி தொலைக்காட்சிக்காக பணிபுரிந்தார். இவரது தொடக்க கால தொழில் வாழ்வில், பெரும்பாலும் தாதா அல்லது தாதாவுக்கு நிகரான எதிர்மறைக் கதாபாத்திரங்களிலேயே நடித்தார். பின்னர் பலதரப்பட்ட கதாபாத்திரங்களிலும் நடித்து அதற்காக திறனாய்வு அடிப்படையிலான பாராட்டுதல்களைப் பெற்றார். முன்னணி கதாபாத்திரமாக நடித்த ''குர்கான்'' திரைப்படம் 2017-இல் வெளிவந்து. 2017ஆம் ஆண்டில் இவர் நடித்த மற்றொரு திரைப்படமான ''நியூட்டன்'' சிறந்த அந்நிய மொழித் திரைப்படத்திற்கான அகாதமி விருதுக்காக பரிந்திரைக்கப்பட்டது. ரஜினிகாந்த் நடிப்பில் வெளியான காலா படத்திலும் ஒரு வேடத்தில் நடித்திருந்தார்.
கேள்வி: பங்கஜ் திரிபாதி - பிற பணிகள் பற்றி விளக்கவும்.
பதில்: திரிபாதி, ஸ்டார் பிளஸ், டாட்டா தேனீர், ரெட்மி, பாலிசிபஜார் போன்ற பொருட்களுக்கு விளம்பரதாரராகவும் உள்ளார். நவம்பர் 2023 இல், இந்தியத் தேசிய கொடுக்கல்கள் நிறுவனம் இவரை தனது நிறுவனத்தின் “பாதுகாப்புத் தூதராக” நியமித்தது. தனது நடிப்பு வாழ்க்கையுடன், திரிபாதி மரம் வளர்ப்பு போன்ற சமூகப் பணிகளிலும் ஈடுபட்டுள்ளார். 2023 ஆம் ஆண்டில், தனது தந்தையின் நினைவாக, கோபால்கஞ்ச் மாவட்டம் உள்ள பேல்சந்து உள்ள ஒரு பள்ளியில் ஒரு நூலகத்தைத் திறந்தார். வாக்காளர்களிடையே விழிப்புணர்வை ஏற்படுத்துவதில் இந்திய தேர்தல் ஆணையத்துடனான இவரது தொடர்பை கௌரவிக்கும் வகையில், 2022 ஆம் ஆண்டில் இந்தியத் தேர்தல் ஆணையம் திரிபாதியை “தேசியக் குறியீடாக” அறிவித்தது. திரிபாதி 2024 ஆம் ஆண்டிற்கான பாரத் ரங் மகோத்சவ் எனும் தேசிய நாடக விழாவின் விளம்பரத் தூதராக உள்ளார்.
கேள்வி: பங்கஜ் திரிபாதி - கலைத்திறன் மற்றும் ஊடக பிம்பம் பற்றி தகவல் சொல்.
பதில்: திரிபாதி ஒரு முறை நடிகராக அறியப்படுகிறார். மேலும் இவரது வழக்கத்திற்கு மாறான பாத்திரத் தேர்வுகளுக்காக பரவலாக அறியப்படுகிறார். ''தி வயர்'' இதழில் நம்ரதா ஜோஷி இவரை ஒரு "இயற்கை நடிகர்" என்று குறிப்பிட்டார். மேலும், "திரிபாதிக்கு எந்த வேடத்தையும் கொடுங்கள், அவர் அதை தனது தனித்துவமான பாணியால் - குறைந்தபட்ச, எளிதான, அவசரமற்ற முறையில் - தனக்கெனச் செய்வார்" என்றும் எழுதினார். தி இந்து, "நாங்கள் அவரை நிஜத்தை விட திரையில் அடிக்கடி சந்தித்து வருகிறோம், ஒன்றன்பின் ஒன்றாக சக்திவாய்ந்த நடிப்பில்" எனக் குறிப்பிட்டது. வெற்றியின் எழுச்சியில், இந்தியன் எக்சுபிரசு பத்திரிக்கையின் ஏ. காமேஸ்வரி, "ஆரம்பகால வேடங்களில் பெரும்பாலும் 'பெயரிடப்படாத கதாபாத்திரம்' என்று புகழப்பட்ட நடிகர், இப்போது அவருக்காகவே பிரத்யேகமாக எழுதப்பட்ட பாத்திரங்களைக் கொண்டுள்ளார்" என எழுதினார்.